Razgovor:Unutarbošnjački sukob u Bosanskoj krajini

message: Treba razmotriti naziv članka jer se termin međubošnjački rat uopće ne koristi izuzev jedne knjige koja nosi sličan naziv: Međubošnjački sukob u Cazinskoj krajini. Tačnost informacija kod ovih članaka o ratu koji se prevode sa engleske Wikipedije skoro je uvijek skandalozna. Ovdje su gubici 5. korpusa bili preuveličani tri puta (umjesto 672 poginula pisalo je 1.700, bez izvora naravno), kaže se da je rat u Krajinu došao u maju 1992. napadom na Bihać (21. aprila srpske jedinice napale Krupu, a niti je uopće bilo borbi na području bihaćke općine do juna), 30.000 Abdićevih snaga bježi nakon pada autonomije iako ih ima svega 5-6.000 itd. THWTMJG (razgovor) 10:38, 2 maj 2024 (CEST)
replies: text: Slobodan si predložiti novi naslov. Komentari o "skandaloznosti" nisi naročito produktivni – ako su podaci netačni, slobodan si ih ispraviti i uvijek urednike potičemo da to urade kad god primijete da je nešto netačno. Ne vjerujem da iko ovdje, a ni na Wikipediji na engleskom jeziku, namjerno ili s nekim drugim ciljem izmišlja ili stavlja netačne podatke. – Srđan (razgovor) 11:02, 2 maj 2024 (CEST)
replies: text: : Nisam imao namjeru nikog da kritikujem nego samo da ukažem na problem pukog prepisivanja sa engleske Wikipedije. Konkretno ovaj članak poziva se mahom na strane izvore, koji često znaju biti diletantski, i na članak bivšeg obavještajca. THWTMJG (razgovor) 11:18, 2 maj 2024 (CEST)
replies: text: ::Ime članka ni ja nisam primjetio u literaturi. Prevođenje članaka sa en.wiki o temama lokalnog okruženja je tema za sebe. Tamo se objašnjavaju činjenice, koje je obično nepotrebno objašnjavati, a doslovan prijevod vodi u nepotrebnu dubinu i formulacije, koje nisu osobina bosanskog jezika. Novi naziv članka mi trenutno ne pada na paket. AnToni(R) 11:27, 2 maj 2024 (CEST)
replies: text: :::Zato što nikad ni nije nazvan nekim terminom, koliko mi je poznato, nego se uglavnom naziva opisno. Imenovanje treba prepustiti struci, a dok ona to ne učini jednom za sva vremena, moramo se i mi služiti opisnim, npr. "Unutarbošnjački sukob u Bosanskoj krajini" ili nešto slično ovome (možda i godine dodati po potrebi). KWiki (razgovor) 11:40, 2 maj 2024 (CEST)
replies: text: ::::Mislim da "Međubošnjački sukob u Bosanskoj krajini" bolje paše. Z1KA (R) 23:03, 2 maj 2024 (CEST)

text: :: Nebitno je koja je namjera bila, činjenica je da gotovo svi drugi projekti prevode s Wikipedije na engleskom jeziku (ne "engleske Wikipedije"; nema taj projekt veze s Englezima niti je pod vlasništvom Engleske), tako da je svima u cilju da se i tamo popravi nešto što nije tačno. KWikijeva ideja za naslov nije loša. – Srđan (razgovor) 11:44, 2 maj 2024 (CEST)

text: ::Pa nije nužno problem ni prevesti, evo sad smo ustanovili da su podaci nepotpuni i netačni i ispravili ih. Ja sam iste promjene napravio i na EN wiki. Win-win situacija što bi Ameri rekli. Njamu (razgovor) 13:50, 2 maj 2024 (CEST)
replies: text: :::Bolje je odmah ispraviti netačne informacije podrzanosa izvorima nego diskutovati, više se uradi za isti trud. Izuzetak su kontraverzne teme. Što se tice prijevoda sa en.wiki to je skoro uvijek dobar početak jer je obrađeno daleko više o Ratu u BiH nego na našoj bs.wiki. Ne treba nužno odbacivati mogucnost prijevoda zbog par netačnih informacija koje se mogu, ako je neko zainteresovan doraditi. Panassko (razgovor) 14:00, 2 maj 2024 (CEST)
replies: text: ::::Slažem se! Ima i smjernica WP:BO. :) Njamu (razgovor) 14:05, 2 maj 2024 (CEST)
thread_title:  Naziv članka i tačnost podataka 

message: Kako u infokutiji i tekstu riješiti problem odnosa Hrvatske i HVO-a prema 5. korpusu ili Abdićevoj paravojsci? Hrvatska je politički podržavala Abdića i imala bogate trgovačke, bolje rečeno švercerske, veze s njim, a podržao ga je i sam HVO isprva, ali ipak se nije borio protiv korpusa niti je prestao boriti se protiv srpskih snaga. A i Hrvatska je i dalje logistički snabdijevala 5. korpus. Može li stajati Hrvatska kao podrška objema stranama? THWTMJG (razgovor) 19:26, 2 maj 2024 (CEST)
replies: text: Mislim da može. Ako je podržavala APZB do npr. 1994 (Vašingtonski sporazum), a onda od tada podržavala RBiH, treba navesti u zagradi datum. Većina informacija je navedena u članku Autonomna pokrajina Zapadna Bosna Z1KA (R) 22:57, 2 maj 2024 (CEST)
thread_title:  Odnosi Hrvatske i HVO-a prema 5. korpusu i Abdiću 

message: Zamijeniti sa “Srbijanski ratovi”, ako nisu po etnicitetu. Njamu (razgovor) 21:31, 9 maj 2024 (CEST)
replies: text: Drugo, ne moramo se nužno ravnati po svemu sa EN wiki, pa prema tome nema potrebe vraćati ispravne izmjene. Zamisli da unutarbošnjački sukob bude svačiji rat osim bošnjačkog. Njamu (razgovor) 21:38, 9 maj 2024 (CEST)

text: Za srpski ili srbijanski treba održati diskusiju, šta ima više smisla. Moj prijedlog je da se sve stavi kao na en.wiki "Wars involving Serbia" tj. "Ratovi u kojima je učestvovala/uključena Srbija". S obzirom da je predugo, možda bolje staviti "Ratovi Srbije", jer ima više smisla. Stavljanje "Bošnjački ratovi" nema smisla, jer su ratovi podijeljeni po datumima, učesnicima i vrsti (en pravila). U sukobu je učestvovala RBiH (bosanskohercegovački ratovi), HV (hrvatski ratovi), RS i RSK. S obzirom da je umješanost Srbije (SRJ) dokazana, uključeni su i "srpski ratovi". Z1KA (R) 00:29, 10 maj 2024 (CEST)
replies: text: :To je smjernica i opet nismo na EN wiki. A treba prebaciti sa srpski na srbijanski jer se radi o državi. Njamu (razgovor) 09:06, 10 maj 2024 (CEST)

text: : U pravu je kolega Z1KA, bez sumnje. Da bismo izbjegli dvosmislena značenja pojedinih pridjeva, kategoriju bi trebalo promijeniti, a struktura natkategorije je, kao i na svim projektima, po državama, a kategoriziranje po krvnim zrncima ovdje svakako nema smisla.  Šta misliš da bi bilo najbolje rješenje za naziv kategorije "Wars involving [neku državu]? – Srđan (razgovor) 09:34, 10 maj 2024 (CEST)
replies: text: ::Kako djeluje "Ratovi s učešćem (neke države)"? KWiki (razgovor) 11:47, 10 maj 2024 (CEST)
replies: text: :::Top! Njamu (razgovor) 12:07, 10 maj 2024 (CEST)

text: :::Može, riješit ću u toku dana. – Srđan (razgovor) 12:09, 10 maj 2024 (CEST)
thread_title:  Srpski ratovi